பிரபாவர்மா

**பிரபா வர்மா** (*Prabha Varma*, பிறப்பு: மே 30, 1959) என்பவர் மலையாளத் திரையுலகில் தனது படைப்புகளுக்காக பெயர் பெற்ற ஒரு கவிஞர், பாடலாசிரியர், பத்திரிகையாளர், தொலைக்காட்சி தொகுப்பாளர் ஆவார். இவர் பத்து கவிதைத் தொகுப்புகள், மூன்று கவிதை நடை புதினங்கள், சமகால சமூக-அரசியல் சூழல் மற்றும் இலக்கியம் குறித்த ஆறு புத்தகங்கள், விமர்சனக் கட்டுரைகள் அடங்கிய ஆறு தொகுப்புகள், ஊடகங்கள் குறித்த ஒரு ஆய்வு, ஒரு பயணக் குறிப்பு நூல், ஆங்கிலத்தில் ஒரு புதினம் ஆகியவற்றை எழுதியுள்ளார்.

## துவக்க ஆண்டுகளும் தனிப்பட்ட வாழ்க்கையும்
பிரபா வர்மா 1959 ஆம் ஆண்டு திருவல்லாவில் உள்ள கடப்ராவில்  டி. கே. நாராயணன் நம்பூதிரி,  என். பங்கஜாட்சி தம்புராட்டி இணையருக்கு மகனாகப் பிறந்தார். இவருக்கு நான்கு உடன்பிறப்புகளாக இரண்டு சகோதரர்கள், இரண்டு சகோதரிகள் இருந்தனர். வர்மா முதுகலைப் பட்டமும் சட்டப் பட்டமும் பெற்றவர். இவர் பருமலா தேவசம் போர்டு கல்லூரி, சங்கனாசேரி நா. சே. ச. இந்துக் கல்லூரி மற்றும் திருவனந்தபுரத்தில் உள்ள கேரள சட்ட அகாதமி சட்டக் கல்லூரியில் பயின்றார். இவர் ஒரு மாணவர் செயற்பாட்டாளராக இருந்தார் மற்றும் 1979-80 கல்வியாண்டில் கேரள பல்கலைக்கழக சங்கத்தின் நிர்வாகத்திற்கு தேர்ந்தெடுக்கப்பட்டார். வர்மாவின் குடும்பத்தில் மனோரமா (மனைவி), ஜோத்ஸ்னா (மகள்), கர்னல் கே. வி. மகேந்திரா (மருமகன்), ஜானவி (பேத்தி) ஆகியோர் அடங்குவர்.

## தொழில்

### இலக்கிய வாழ்க்கை
1990 இல் வர்மாவின் முதல் கவிதைத் தொகுப்பான *சௌர்பர்ணிகா* வெளியானது. இக்கவிதைத் தொகுப்பானது இவருக்கு வைலோப்பிலி விருதையும், அங்கனம் விருதையும் பெற்றுத் தந்தது. இவரது இரண்டாவது தொகுப்பு நூலான *அர்க்கபூர்ணிமா*, கேரள சாகித்ய அகாடமி கவிதை விருதை பெற்றது. இதைத் தொடர்ந்து *சந்தனநாழி, ஆற்றம், காலபிரயாகா, அவிசரிதம், மஞ்சினொடு வெயில் என்ன போலும், அபரிக்கிரகம்,* *பொன்னின் கொலுஸ்* போன்ற கவிதைத் தொகுப்புகள் வெளியாயின. இவர் தனது கவிதைத் தொகுப்புகளையும் வெளியிட்டார்.

இவரது மகத்தான படைப்பான *ஷியாமா மாதவம்* 15 அத்தியாயங்கள் கொண்ட கவிதை நடை புதின ( *காவ்யாக்யாயிகா* ) வகையாகும். இது கிருஷ்ணரின் புவிப் பயணத்தின் போது அவரை சந்தித்தவர்களின் வாழ்க்கையைச் சுற்றி வருகிறது, இது பலர் எண்ணுவது போல் பரவசங்களின் தொடர் அல்ல, மாறாக வேதனைகள் என்று கவிஞர் கூறுகிறார். இது  தனிமையான ஒரு ஆன்மாவின் வேதனைகளையும், கிருஷ்ணர் வாழ்க்கையைக் கையாளுதலையும் சித்தரிக்கிறது. இந்தப் படைப்பிற்காக வர்மாவுக்கு வயலார் விருது (2013), மலயாற்றூர் விருது (2013), மத்திய சாகித்ய அகாடமி விருது போன்றவற்றைப் பெற்றுத் தந்தன. 2020 ஆம் ஆண்டில் கேரள அரசு நூலகக் குழுவால் *ஷியாமா மாதவம்* பத்தாண்டுகளின் சிறந்த நூலாகத் தேர்ந்தெடுக்கப்பட்டது. *ஷியாமா மாதவம்* ஆங்கிலத்தில் *"லாமென்ட் ஆஃப் தி டஸ்கி லார்ட்"* என்ற பெயரில் தொழிபெயற்க்கபட்டு வெளியிடப்பட்டது.

வர்மாவின் மற்றொரு படைப்பான *கனல் சிலம்பு*, கவிதை நடை புதினமாகும். சுமார் ஐயாயிரம் சொற்களைக் கொண்ட ஏழு அத்தியாயங்களில் சொல்லப்பட்ட இந்தக் கதை, காதல், காமம், சூழ்ச்சி, அதிகாரம், பழிவாங்கல், தகாத உறவு போன்றவற்றைப் பற்றியதாக உள்ளது. *கனல் சிலம்பு*வை அடிப்படையாகக் கொண்ட ஒரு தொழில்முறை நாடகம் கேரளம் முழுவதும் 500க்கும் மேற்பட்ட மேடைகளில் அரங்கேற்றப்பட்டது. *ஷியாமா மாதவம்* ஒரு இசை நாடகமாகவும் பலமுறை அரங்கேற்றப்பட்டது. *கனல் சிலம்பு*வின் ஆங்கிலப் பதிப்பு "அங்க்லெட் ஆஃப் ஃபயர்" என்ற தலைப்பில் வெளியிடப்பட்டுள்ளது.

கவிதை நடையில் எழுதப்பட்ட மூன்றாவது புதினமான *ரௌத்ர சாத்விகம்*, கலைக்கும் அதிகாரத்திற்கும் இடையே நிலவும் தீராத மோதலைப் பற்றி பேசுகிறது. இது முந்தைய சோவியத் ஒன்றியத்தின் பின்னணியில் மையாளப்பட்டுள்ளது. அதில், கவிஞர் வன்முறை/அகிம்சை, கவிதை/அதிகாரம், சுற்றுச்சூழல்/வளர்ச்சி போன்ற இரட்டை எதிரெதிர்களைப் பற்றி பேசுகிறார்.

*டைரி ஆப் மலேசியா, பாராயணத்தின் ரீதிப் பேதங்கள்* (விமர்சனக் கட்டுரைகள்), *கேவலத்வாவும் பாவுகத்வாவும்* (கவிதைகள்), *ரதியுடே காவ்யபடங்கள் தந்திரி லய சமன்விதம்* (கவிதைகளின் பகுப்பாய்வு ஆய்வு), *இன்னிலைக்கு ஒரு ஜாலிகம்* (அரசியல் கட்டுரைகள்)*,* *திரிஷ்யமத்யமங்களும் சம்ஸ்காரவும்* (ஊடக ஆய்வு), *சந்தேஹியுதே ஏகாந்தயாத்திரை,* *தல மர்மம்* (நினைவுகள்) போன்றவை இவர் எழுதிய பிற படைப்புகளாகும்.

ஞானபீட விருது பெற்ற ஓ. என். வி. குறுப்பு, "புகழ்பெற்ற கவிஞர் வைலோப்பிள்ளி ஸ்ரீதர மேனனின் நுட்பமான கவிதை வளத்தை இவர் பெற்றுள்ளார், இவர் குமரநாசனிடமிருந்து இந்த பண்பை ஏற்றுக்கொண்டார்" என்று வர்மாவைப் பாராட்டியுள்ளார். இலக்கிய விமர்சகர் எம். கிருஷ்ணன் நாயர் "பிரபா வர்மா ஒரு பிறவி கவிஞர்" என்று எழுதினார். வர்மாவின் கவிதைகள் பாரம்பரியமும் நவீனமும் கலந்த கலவையாக உள்ளன என்றார்.

வர்மா ஏராளமான விருதுகளைப் பெற்றுள்ளார். வயலார் விருது, ஆசான் பரிசு, உள்ளூர் விருது, வள்ளத்தோள் விருது, வைலோப்பிள்ளி விருது (1990), குஞ்சுப்பிள்ளை விருது (1993), கிருஷ்ணகீதி விருது (1994), மூளூர் விருது (1995), சங்கம்புழா விருது (1997), மகாகவி பிர விருது (1997), தபுவான அபுதாபி (1997), 1997. சக்தி விருது (1987), வெண்ணிகுளம் விருது (2003), ஏ. பி. களக்காடு விருது (2006), கன்னஸ்ஸ விருது (2011), கடத்தநாடு உதயவர்மா விருது (2006), முல்லைநேழி விருது (2012), பிரேம்ஜி விருது (2012), மலையாற்றூர் மகாவித்ரம் விருது (2012), மலையாற்றூர் மகாவீரம் விருது (2013) (2016), பத்மபிரபா விருது (2016), கேசவதேவ் விருது (2018), இடச்சேரி விருது (2020), ஜேகேவி விருது, மார் கிரிகோரியஸ் விருது, பக்ரைன் கேரள சமாஜம் விருது போன்றவை இவர் பெற்ற விருதுகளாகும்.

### பாடலாசிரியராக
வர்மா மலையாளத் திரைப்படங்களில் பாடலாசிரியராக இருந்துள்ளார். 2019 ஆம் ஆண்டில் சிறந்த பாடல் வரிகளுக்கான தேசிய திரைப்பட விருதைப் பெற்றார். சிறந்த பாடலாசிரியருக்கான கேரள அரசு திரைப்பட விருதை மூன்று முறை (2006, 2013, 2012) பெற்றுள்ளார். *நாடன், ஷீலாபதி, சாயஹ்னம், ஸ்திதி, கலாபம், கிராமபஞ்சயத், நாகரவது, ஈ புழையும் கடன்னு, வர்ஷா, ஹரீந்திரன் ஒரு நிஷ்கலங்கன், ஒடியன், தாக்கல், தெளிவு, கிளின்ட், கோலம்பி, குஞ்சாலிமரிக்கார்* போன்ற பல படங்களுக்கு உரையாடல் எழுதியுள்ளார். 2000 ஆம் ஆண்டில் *நாகரவடு,* 2013 இல் *நாடன்* ஆகிய படங்களின் பாடல்களுக்காக சிறந்த பாடலாசிரியருக்கான கேரள திரைப்பட விமர்சகர்கள் சங்க விருதுகளைப் பெற்றார். 2009 மற்றும் 2017 ஆம் ஆண்டுகளில் தொழில்முறை நாடகங்களுக்கான சிறந்த பாடல் வரிகளுக்கான மாநில அரசு விருதுகளைப் பெற்றார். இவரது திரைப்படப் பாடல்களான "ஒரு செம்பனீர் பூவிருது" ( *ஸ்திதி*, 2003), "பூந்தேன் நீர்மொழி" ஆகியவை வெற்றிபெற்றன. 2019 ஆம் ஆண்டில் சிறந்த பாடல் வரிகளுக்கான 67வது தேசிய திரைப்பட விருதை வர்மா தனது "ஆரோடும் பராயுக வய்யா" பாடலுக்காகப் பெற்றபோது, இரண்டு தசாப்த கால இடைவெளிக்குப் பிறகு மலையாளத்திற்கு பாடல் வரிகளுக்கான தேசிய விருதை இவர் பெற்றுத் தந்ததாக பரவலாகக் குறிப்பிடப்பட்டார்.

கேரளத்தின்ன் பாரம்பரிய நடன வடிவமான மோகினியாட்டத்திற்கு வர்மா பல *பதங்களை* எழுதியுள்ளார். 2016 ஆம் ஆண்டில், இந்தியாவின் முன்னாள் குடியரசு்த் தலைவர் பிரணப் முகர்ஜி, நிகழ்த்து கலைகளுக்கு இவர் ஆற்றிய பாடல் பங்களிப்புக்காக குடியரசுத் தலைவர் மாளிகையில் இவருக்கு பாராட்டுப் பத்திரமும், சால்வை வழங்கியும் கௌரவித்தார். இவர் பத்திற்கும் மேற்பட்ட பாரம்பரிய *கீர்த்தனைகளை* இயற்றியுள்ளார். அவை *ராகங்கள்* அமைக்கப்பட்டு கருநாடக இசை நிகழ்ச்சிகளில் மிகுதியாகப் பாடப்படுகின்றன.

### பத்திரிகையாளராக
வர்மா கடந்த 40 ஆண்டுகளாக ஊடக ஆளுமையாக இருந்து வருகிறார். இத்தனை ஆண்டுகளாக, இவர் மலையாளம், ஆங்கிலம் என இரு மொழிகளிலும் பல்வேறு இதழ்களில் கட்டுரைகளை எழுதி வருகிறார். 1996 ஆம் ஆண்டு சிறந்த பொது அறிக்கையிடலுக்கான மாநில அரசு விருதைப் பெற்றார். 1988-90 ஆம் ஆண்டில், திருவனந்தபுரம் பத்திரிகையாளர் மன்றம் இவருக்கு கே. சி. சபாஸ்டியன் விருதை வழங்கியது. சிறந்த ஆங்கிலக் கட்டுரைக்கான  கே. மாதவன் குட்டி விருதையும், டாக்டர் பி. ஆர். அம்பேத்கர் விருதையும் இவர் பெற்றார். மீடியா டிரஸ்ட் விருதையும் கே சி. டேனியல் விருதையும் பெற்றார்.

ஐக்கிய நாடுகள் சபையின் அனுசரணையில் நடைபெற்ற தோகா பன்னாட்டுக் கூட்டத்தில், 'வளர்ந்து வரும் ஜனநாயகங்கள்' என்ற தலைப்பில் வர்மா ஒரு கட்டுரையை சமர்ப்பித்தார். 80களில் வட கொரியாவின் பியோங்யாங்கில் நடைபெற்ற உலக இளைஞர் விழாவில் கலந்து கொண்ட இவர், 2009 ஆம் ஆண்டு நியூயார்க்கில் நடைபெற்ற வட அமெரிக்க பத்திரிகையாளர் மாநாட்டில் உரையாற்றினார். ஒரு தசாப்தத்திற்கும் மேலாக இந்திய நாடாளுமன்றத்தின் இரு அவைகள், அணிசேரா மாநாடு, காமன்வெல்த் மாநாடு போன்றவற்றில் உரையாற்றியுள்ளார்.

வர்மா 2001 முதல் 2010 வரை பீப்பிள் டிவி, கைரளி தொலைக்காட்சியின் இயக்குநராக (செய்தி) இருந்தார். மேலும் மாநில அரசு விருது, திரிசிய தொலைக்காட்சி விருது போன்றவற்றைப் பெற்றுள்ளார். இவர் வழங்கிய வாராந்திர நிகழ்ச்சியானது 'இந்தியா இன்சைட்', நிகழ்ச்சியில் இன்றைய உலகின் சமூக-அரசியல் தளம் பற்றிய ஆழமான பகுப்பாய்வாகும். மின்னணு ஊடகங்களின் சமூக செல்வாக்கு குறித்த *"திரிஷ்யமத்யமங்களும் சம்ஸ்காரவும்"* என்ற புத்தகத்தையும் இவர் வெளியிட்டுள்ளார்.

### வகித்த பதவிகள்
வர்மா 1996 முதல் 2001 வரை ஐந்து ஆண்டுகள் கேரள முதலமைச்சரின் பத்திரிகைச் செயலாளராகவும், கேரளத்தில் மூன்றாவது அதிகமாக விற்பனையான நாளிதழான *[[தேசாபிமானி (மலையாள இதழ்)|தேசாபிமானியின்]]* உள்ளூர் பதிப்பாசிரியராகவும் பணியாற்றினார். 2007 மற்றும் 2012 இக்கு இடையில் தில்லி  சாகித்ய அகாதமியின் பொதுக்குழு உறுப்பினராகவும், 2008 மற்றும் 2010 இக்கு இடையில் கேரள சாகித்ய அகாதமியின் துணைத் தலைவராகவும் இவர் பதவி வகித்தார்.

தற்போது இவர் கேரள முதலமைச்சரின் ஊடக ஆலோசகராகவும், தில்லி சாகித்திய அகாதமியின் நிர்வாக உறுப்பினராகவும்,  சாகித்திய அகாதமியின் தென்னிந்திய வாரியத்தின் ஒருங்கிணைப்பாளராகவும், கேரள சாகித்ய அகாதமியின் உறுப்பினராகவும், தில்லி சாகித்ய அகாதமியின் மலையாள ஆலோசனைக் குழுவின் ஒருங்கிணைப்பாளராகவும் உள்ளார். இவர் ஞானபீட விருதின் இறுதி நடுவர் குழுவில் உறுப்பினராக உள்ளார்.

## படைப்புகள்

### கவிதை

* *சௌபர்ணிகா*
* *ஆர்க்கபூர்ணிமா*
* *சந்தன நாழி*
* *ஆர்த்ரம்*
* *காலபிரயாகம்*
* *அவிசரிதம்*
* *மஞ்சினோடு வெயில் என்னபோலியம்*
* *சியாமா மாதவம்* (கவிதை நடை புதினம்)
* *அபரிகிரஹம்*
* *கனல் சிலம்பு* (கவிதை நடை புதினம்)
* *ரௌத்ர சாத்விகம்* (கவிதை நடை புதினம்)
* *பொன்னின்கோலஸ்*

### மற்றவை

* *ரெதியுடே காவ்யபதம்* (ஆய்வு)
* *கேவலத்வாவும் பாவுகத்வாவும்* (ஆய்வு)
* *திரிஷ்ய மத்தியமங்களும் சம்ஸ்காரவும்* (ஆய்வு)
* *எந்துக்கொண்டு பாசிசம்?* (ஆய்வு)
* *இன்னிலெக்கு ஒரு ஜாலகம்* (கட்டுரைகள்)
* *சந்தேஹியுதே ஏகாந்த யாத்திரை* (நினைவுகள்)
* *பாராயணத்தின் ரீதிபேதங்கள்* (கட்டுரைகள்)
* *மலேசியன் டைரி குறிப்புகள்* (பயணக் குறிப்பு)
* *தந்த்ரீ லய சமன்விதம்*
* *பின்விளைவுகளுக்குப் பிறகு* (ஆங்கிலப் புதினம்)

## விருதுகள்

; கவிதை

1987: அபுதாபி சக்தி விருது – *மிருத்யும்ஜயம்*
*1987: வி. டி. குமரன் விருது
*1990: வைலோப்பிள்ளி விருது
*1993: குஞ்சுபில்லா விருது
*1995: கவிதைக்கான கேரள சாகித்ய அகாடமி விருது – *அர்க்கபூர்ணிமா*
*1995: மூளூர் விருது
*1997: சங்கம்புழா புரஸ்காரம்
*1998: பி. குன்ஹிராமன் நாயர் விருது – *சந்தன நாழி*
*1999: கடவநாடு விருது
*2003: வெண்ணிக்குளம் விருது
*2006: கடதநாடு உதயவர்ம விருது
*2006: ஏ.பி.கலக்காடு விருது
*2011: கன்னஸ்ஸ விருது
*2012: பிரேம்ஜி விருது
*2012: முல்லனேழி விருது
*2013: வயலார் விருது – *ஷியாமா மாதவம்*
*2013: மலையாற்றூர் விருது – *ஷியாமா மாதவம்*
*2014: ஆசான் கவிதை விருது
*2016: மத்திய சாகித்திய அகாதமி விருது – *ஷியாமா மாதவம்*
*2016: பத்மபிரபா இலக்கிய விருது
*2016: மகாகவி பந்தளம் கேரளவர்மா கவிதை விருது – *அபரிகிரஹம்*
*2017: வள்ளத்தோள் விருது
*2017: உள்ளூர் விருது – *'அபரிகிரஹம்*
*2017: பக்ரைன் கேரள சமாஜம் விருது
*2018: பி. கேசவதேவ் இலக்கிய விருது
*2019: ஜே. கே.வி. இலக்கிய விருது – *கனல் சிலம்பு*
*2020: மாநில நூலக ஆணைக்குழு விருது – *ஷ்யாமா மாதவம்*
*2020: குஞ்சன் நம்பியார் விருது
*2023: சரசுவதி சம்மான் விருது – *Roudra Sathwikam*
*மார் கிரிகோரியஸ் விருது
*கிருஷ்ணகீதி விருது
*டி எஸ் திருமும்பு விருது
*வெண்மணி விருது
*ஸ்ரீகண்டேஸ்வரம் விருது
*அங்கணம் விருது
*எழுமங்கலம் விருது
*குவைத் கலா விருது
*சித்தார்த்த சாகித்ய விருது
; இதழியல்

* சிறந்த பொது செய்தி அறிக்கையிடலுக்கான கேரள அரசு பத்திரிகை விருது
* சிறந்த ஆங்கிலக் கட்டுரைக்கான  கே. மாதவன்குட்டி விருது
* பத்திரிகைத் துறைக்கான மீடியா டிரஸ்ட் விருது
* கே.சி. செபாஸ்டியன் விருது
* மாநில தொலைக்காட்சி விருதுகளில் சிறப்பு விருது

; திரைப்படம்

* 2000: சிறந்த பாடலாசிரியருக்கான கேரள திரைப்பட விமர்சகர்கள் சங்க விருது - *நகரவது* 
* 2003: சிறந்த பாடலாசிரியருக்கான பிலிம்பேர் விருது – மலையாளம் (பரிந்துரைக்கப்பட்டது) – *ஸ்திதியிலிருந்து* "ஒரு செம்பனீர் பூவிருது"
* 2006: சிறந்த பாடலுக்கான கேரள மாநில திரைப்பட விருது – "போய் வருவான் கூடே வரு" * 
* 2013: சிறந்த பாடலுக்கான கேரள அரசு திரைப்பட விருது – *நாடனின்* "எது சுந்தர ஸ்வப்னா யவனிகா" 
* 2013: சிறந்த பாடலாசிரியருக்கான கேரள திரைப்பட விமர்சகர்கள் சங்க விருது - *நாடன்* 
* 2017: சிறந்த பாடல் வரிகளுக்கான கேரள மாநில திரைப்பட விருது - *கிளிண்டின்* "ஓலத்தின் மேலத்தால்" 
* 2019: சிறந்த பாடலுக்கான தேசிய திரைப்பட விருது – *கோலம்பியின்* "ஆரோடும் பரயுக வய்யா" 
* 2018: அடூர் பாசி விருது 
* 2021: சிறந்த பாடலுக்கான பிரேம் நசீர் திரைப்பட விருது – ( *மரக்கார் இலிருந்து "இளவேயில்": அரபிகடலின் சிம்மம்* மற்றும் *உருவிலிருந்து'' "கண்ணீர் கடலில்") 
* நாடகத்தின் சிறந்த பாடல் வரிகளுக்கான கேரள சங்கீத நாடக அகாதமி விருதுகள் (இரண்டு முறை)

## மேற்கோள்கள்

பகுப்பு:கேரள மாநில திரைப்பட விருது வென்றவர்கள்
பகுப்பு:மலையாளக் கவிஞர்கள்
பகுப்பு:மலையாள மக்கள்
பகுப்பு:வாழும் மக்கள்
பகுப்பு:1959 பிறப்புகள்